Lietuvos saugios laivybos administracijos

Direktorius

ĮSAKYMAS

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2013 M. SAUSIO 11 D. ĮSAKYMO NR. V-7 „DĖL NACIONALINĖS LAIVŲ EISMO STEBĖSENOS INFORMACINĖS SISTEMOS NUOSTATŲ PATVIRTINIMO IR DUOMENŲ VALDYMO ĮGALIOTINIO SKYRIMO“ PAKEITIMO

2017 m. balandžio 11 d. Nr. V-50

Klaipėda

1. P a k e i č i u Lietuvos saugios laivybos administracijos direktoriaus 2013 m. sausio 11 d. įsakymą Nr. V-7 „Dėl Nacionalinės laivų eismo stebėsenos informacinės sistemos nuostatų patvirtinimo ir duomenų valdymo įgaliotinio skyrimo“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos valstybės informacinių išteklių valdymo įstatymo 8 straipsnio 3 dalimi ir 30 straipsnio 2 dalimi bei Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 11 punktu:“.

1.2. Pakeičiu nurodytuoju įsakymu patvirtintus Nacionalinės laivų eismo stebėsenos informacinės sistemos nuostatus:

1.2.1. Pakeičiu 2.1 papunktį ir jį išdėstau taip:

„2.1. Lietuvos saugios laivybos administracijos nuostatų, patvirtintų Lietuvos Respublikos susisiekimo ministro 2002 m. birželio 25 d. įsakymu Nr. 3-318 „Dėl Lietuvos saugios laivybos administracijos nuostatų patvirtinimo“, 11.1.8 papunktis.“.

1.2.2. Pakeičiu 3.8 papunktį ir jį išdėstau taip:

„3.8. Lietuvos Respublikos Vyriausybės 2013 m. liepos 24 d. nutarimu Nr. 716 Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo;“.

1.2.3. Pakeičiu 3.11 papunktį ir jį išdėstau taip:

„3.11. Lietuvos Respublikos susisiekimo ministro 2009 m. lapkričio 19 d. įsakymu Nr. 3-592 „Dėl Pranešimo formalumų, taikomų į Lietuvos Respublikos jūrų uostus atplaukiantiems ir iš jų išplaukiantiems laivams, vykdymo tvarkos aprašo patvirtinimo;“.

1.2.4. Pakeičiu 8 punktą ir jį išdėstau taip:

„8. Asmens duomenų tvarkymo tikslas – asmens duomenys naudojami identifikuoti NLESIS naudojančius asmenis ir įgulos / asmenų įplaukančių / išplaukiančių į / iš Lietuvos Respublikos jūrų uostus“.

1.2.5. Pakeičiu 15.4 papunktį ir jį išdėstau taip:

„15.4. HELCOM AIS teikia AIS duomenis.“.

1.2.6. Papildau nauju 15.9 papunkčiu:

„15.9. Laivo kapitono ar laivo valdytojo įgalioti asmenys.“.

1.2.7. Pakeičiu 16 punktą ir jį išdėstau taip:

„16. NLESIS naudojantys asmenys – fiziniai asmenys, kurie, prisijungę prie NLESIS, gali stebėti laivų (turinčių veikiančias AIS) judėjimą Lietuvos atsakomybės jūros rajone.“.

1.2.8. Papildau nauju 17.2.1.6 papunkčiu:

„17.2.1.6. laivo tipas;“.

1.2.9. Papildau nauju 17.2.1.7 papunkčiu:

„17.2.1.7. laivo vėliava;“.

1.2.10. Pripažįstu netekusiu galios 17.2.3.4 papunktį.

1.2.11. Pakeičiu 17.3 papunktį ir jį išdėstau taip:

„17.3. Įplaukiančių / išplaukiančių į / iš Lietuvos Respublikos jūrų uostus jūrų laivų duomenys:“.

1.2.12. Papildau nauju 17.3.10 papunkčiu:

„17.3.10. keleivių (vardas, pavardė, pilietybė, gimimo data ir vieta, tapatybės kortelės tipas ir numeris, įlipimo ir/ar išlipimo uostas) sąrašas;“.

1.2.13. Papildau nauju 17.3.11 papunkčiu:

„17.3.11. įgulos (vardas, pavardė, pareigos, pilietybė, gimimo data ir vieta, tapatybės kortelės numeris) sąrašas;“.

1.2.14. Papildau nauju 17.3.12 papunkčiu:

„17.3.12. informacija apie laivo apsaugos lygį:

17.3.12.1. dabartinis apsaugos lygis;

17.3.12.2. laivo kapitono ar laivo valdytojo įgalioto asmens kontaktai (vardas, pavardė, telefonas, faksas, el. paštas);

17.3.12.3. laivo apsaugos liudijimo duomenys;

17.3.12.4. laivo savininko kontaktai (įmonės apsaugos pareigūno vardas, įmonės pavadinimas ir įmonės kodas);

17.3.12.5. laivo apsaugos pareigūno kontaktinė informacija (vardas, pavardė, telefonas, faksas, el. paštas);

17.3.12.6. dešimties paskutinių laivo įplaukimų į uosto įrenginius (terminalus) sąrašas;“.

1.2.15. Papildau nauju 17.3.13 papunkčiu:

„17.3.13. atliekų ir laivų krovinių likučių (pavadinimas, kiekis, saugojimo vieta, pristatymo uostas) duomenys;“.

1.2.16. Papildau nauju 17.3.14 papunkčiu:

„17.3.14. jūrinės sveikatos deklaracijos duomenys:

17.3.14.1. ar laive yra ligonių;

17.3.14.2. ar laive buvo mirčių;

17.3.14.3. ar laive buvo/yra ligų/infekcijų;

17.3.14.4. atleidimo nuo sanitarinių sąlygų kontrolės liudijimo arba sanitarinių sąlygų kontrolės liudijimo išdavimo data;“.

1.2.17. Papildau nauju 17.3.15 papunkčiu:

„17.3.15. laivo atsargų (atsargų pavadinimas, kiekis ir saugojimo vieta) sąrašas;“.

1.2.18. Papildau nauju 17.3.16 papunkčiu:

„17.3.16. įgulos daiktų sąrašas.“.

1.2.19. Pakeičiu 18 punktą ir jį išdėstau taip:

„18. Iš LUVIS ir EMSA SSN teikiami Nuostatų 17.3.1–17.3.9, 17.3.12.1–17.3.12.3, 17.3.12.5, 17.3.12.6, 17.3.13 ir 17.4 papunkčiuose nurodyti duomenys, jei nenurodyta kitaip:

18.1. Nuostatų 17.3.12.1–17.3.12.3, 17.3.12.5, 17.3.12.6, 17.3.13 ir 17.4 papunkčiuose nurodyti duomenys iš LUVIS teikiami tik gavus tokių duomenų užklausimus iš NLESIS.

18.2. Nuostatų 17.3.1–17.3.9, 17.3.12.1–17.3.12.3, 17.3.12.5, 17.3.12.6, 17.3.13 ir 17.4 nurodyti duomenys iš EMSA SSN teikiami tik gavus tokių duomenų užklausimus iš NLESIS.“.

1.2.20. Pakeičiu 19 punktą ir jį išdėstau taip:

„19. Duomenis teikia:

19.1. Nuostatų 15.4 ir 15.7 papunkčiuose nurodytos institucijos ar kitos organizacijos – 17.2 papunktyje nurodytus duomenis.

19.2. Nuostatų 15.9 papunktyje nurodyti subjektai – 17.3 ir 17.4 papunkčiuose nurodytus duomenis.

19.3. Nuostatų 15.5 ir 15.8 papunktyje nurodyti subjektai – 17.5 papunkčiuose nurodytus duomenis.“.

1.2.21. Papildau nauju 21.1.3 papunkčiu:

„21.1.3. vidinių ir išorinių sistemų valdymas.“.

1.2.22. Pakeičiu 21.2 papunktį ir jį išdėstau taip:

„21.2. Autorizavimo modulis, kurio pagrindinė funkcija – NLESIS naudotojų priregistravimas ir identifikavimas, ir / ar NLESIS naudojančių asmenų identifikavimas per VIISP.“.

1.2.23. Papildau nauju 21.7 papunkčiu:

„21.7. Įvykių/incidentų modulis, kurio pagrindinės funkcijos:

21.7.1. įvykių / incidentų pranešimų siuntimas ir gavimas;

21.7.2. įvykių / incidentų informacijos atvaizdavimas / papildymas / sudarymas / atvaizdavimas.“.

1.2.24. Pripažįstu netekusiu galios 22.6 papunktį.

1.2.25. Pakeičiu 29 punktą ir jį išdėstau taip:

„29. Viešai skelbiami duomenys apie laivus, esančius Lietuvos atsakomybės jūros rajone, įplaukiančius / išplaukiančius į / iš Lietuvos jūrų uostų, pagal AIS duomenis, kurių įstatymai ir kiti teisės aktai nedraudžia skelbti viešai. Duomenis galima peržiūrėti realiu laiku per https://maps.msa.lt portalą.“.

1.2.26. Pakeičiu 33 punktą ir jį išdėstau taip:

„33. NLESIS duomenų sauga užtikrinama organizacinėmis, techninėmis, technologinėmis, metodinėmis ir kitomis priemonėmis, vadovaujantis Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“. Asmens duomenų saugumas užtikrinamas vadovaujantis Bendraisiais reikalavimais organizacinėms ir techninėms asmens duomenų saugumo priemonėms, patvirtintais Valstybės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms asmens duomenų saugumo priemonėms patvirtinimo“, ir kitų teisės aktų, reglamentuojančių duomenų tvarkymo teisėtumą, NLESIS valdytojo ir tvarkytojo veiklą ir duomenų saugos valdymą, nuostatomis.“.

1.2.27. Pakeičiu 36.1 papunktį ir jį išdėstau taip:

„36.1. Šių Nuostatų 17.1 papunktyje ir 20 punkte nurodyti duomenys duomenų bazėse saugomi 1 metus nuo paskutinės jų naudojimo dienos. Praėjus šiam laikotarpiui, duomenys sunaikinami.“.

1.2.28. Pakeičiu 36.2 papunktį ir jį išdėstau taip:

„36.2. Šių Nuostatų 17.3 ir 17.4 papunkčiuose nurodyti duomenys duomenų bazėse saugomi 5 metus. Vėliau jie perkeliami į archyvą, kur saugomi 5 metus. Praėjus šiam laikotarpiui, duomenys sunaikinami.“.

1.2.29. Pakeičiu 36.3 papunktį ir jį išdėstau taip:

„36.3. Šių Nuostatų 17.2 papunktyje nurodyti duomenys duomenų bazėse saugomi 1 metus. Praėjus šiam laikotarpiui, duomenys sunaikinami.“.

Direktorius	Robertinas Tarasevičius

SUDERINTA	SUDERINTA

VĮ Klaipėdos valstybinio jūrų uosto	Informacinės visuomenės plėtros komiteto

direkcijos	prie Susisiekimo ministerijos

2017-03-24 raštu Nr. UD-11.1.8-937	2017-02-07 raštu Nr. S-121

SUDERINTA	SUDERINTA

Lietuvos kariuomenės Karinių jūrų pajėgų	AB „Orlen Lietuva“

2017-04-10 raštu Nr. IS-177	2017-02-10 raštu Nr. D2(2.2-1)-867

SUDERINTA	SUDERINTA

Lietuvos Respublikos	Valstybinės duomenų apsaugos

vidaus reikalų ministerijos	inspekcijos

2017-03-10 raštu Nr. 1D-1337	2017-02-07 raštu Nr. 2R-906(3.33.E)